Document ID: /fineweb-2-swissfilter-quality_10-filterrobots/filtered/02038.jsonl.gz/4007

L' ir davent haja ella en ils gens, di la dunna plain temperament, ch'è creschida sia a Rabius cun ina mamma Spagnola. Schon da pitschen saja la famiglia ida mintga stad en vacanzas cun auto da Rabius enfin en la Galicia. Per ella e ses dus frars era quest viadi da 24 uras ina gronda aventura. Il gust da scuvrir il mund haja ella era anc dad in'autra passiun:
Mia amur per science-fiction è la culpa, ch'jau vuless ir a perscrutar noss planet.
La dunna da 35 onns ha chattà en la branscha da viadis sia gronda passiun. Dastgar organisar e realisar il pli bel temp da l'onn dad ina persuna u dad ina famiglia, saja schon ina lavur ordvart bella. Enfin la naschientscha da sia figlia Sia Alexandra avant in onn ha ella manà il biro da viadis «Capricorn» a Glion. Uss lavura ella parzialmain sco cussegliadra da viadis. En il Profil giain cun l'experta da viadis da Rabius enturn il mund ed enavos sin il mises a Vuorz.